སྟོན་ཏེ།
2 ོན་

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
འཇིག་རྟེན་གྱི་ཁམས་ཕྱོགས་རེ་བ་དང་དུས་རེ་རེ་བའི་སངས་རྒྱས་མིན་གྱི། ཕྱོགས་བཅུ་ག་
ན་བཞུགས་པ་དང་སྔར་བྱོན་ཟིན་པ་དང་མ་འོངས་པ་ན་འབྱོན་པར་འགྱུར་བ་དང་། ད་ལྟར་
བྱུང་བའི་མིའི་སེང་གེ་སྟེ་སངས་རྒྱས་བཅོམ་ལྡན་འདས་སྲས་དང་བཅས་པ་ཇི་སྙེད་ཅིག་
བཞུགས་པ་གང་སུ་དག་སྟེ། ཅི་མཆིས་པ་ཐམས་ལ་ཅད་དམིགས་ནས་གཞན་གྱི་གཡམ་ལ་
རྒྱུག་པ་ལྟ་བུ་མ་ཡིན་པར་བསམ་པ་ཐག་པ་ནས་ལུས་ངག་ཡིད་གསུམ་དང་བ་སྟེ་སྒོ་གསུམ་
གུས་པས་ཕྱག་འཚལ་བའོ། །དེ་ཡང་སངས་རྒྱས་གཅིག་ལ་ཕྱག་འཚལ་ནའང་བསོད་
ནམས་དཔག་ཏུ་མེད་པ་ལ་དེ་ཙམ་ལ་དམིགས་ནས་ཕྱག་འཚལ་ན་ལྟ་ཅི་སྨོས་ཞེས་
གསུངས་སོ། །
གཉིས་པ་ལུས་ཀྱི་ཕྱག་ནི། རྩ་བ་ལས། བཟང་པོ་སྤྱོད་པའི་སྨོན་ལམ་སྟོབས་དག་
གིས། །རྒྱལ་བ་ཐམས་ཅད་ཡིད་ཀྱི་མངོན་སུམ་དུ། །ཞིང་གི་རྡུལ་སྙེད་ལུས་རབ་བཏུད་པ་
ཡིས། །རྒྱལ་བ་ཀུན་ལ་རབ་ཏུ་ཕྱག་འཚལ་ལོ། །ཞེས་ཚིགས་བཅད་གཅིག་གིས་སྟོན་ལ།
སྐྱབས་ཡུལ་རྣམས་ཀྱི་བཟང་པོའི་སྤྱོད་པ་སྟེ་དེ་དག་གི་ཡོན་ཏན་ལ་དད་པའི་སྟོབས་ཀྱིས་
ཀུན་ནས་བསླངས་ཏེ། རྒྱལ་བ་ཕྱོགས་དང་དུས་ཀྱིས་བསྡུས་པ་ཐམས་ཅད་ཡིད་ཀྱི་ཡུལ་དུ་
མངོན་སུམ་ལྟར་དམིགས་ལ། རང་གི་ལུས་ཞིང་རྣམས་ཀྱི་རྡུལ་ཕྲ་རབ་ཀྱི་གྲངས་དང་
མཉམ་པ་སྤྲུལ་ལ་བཏུད་པ་སྟེ་ཡན་ལག་ལྔ་ས་ལ་གཏུགས་པའི་སྒོ་ནས་རབ་ཏུ་དང་བས་
ཕྱག་འཚལ་བའོ། །ལུས་གཅིག་གིས་ཕྱག་བྱས་པའང་བསོད་ནམས་ཆེ་ན་ལུས་དེ་ཙམ་གྱིས་
ཕྱག་བྱས་པ་ནི་བསོད་ནམས་ཤིན་ཏུ་ཆེའོ་ཞེས་གསུངས་སོ། །
གསུམ་པ་ཡིད་ཀྱི་ཕྱག་ནི། རྩ་བ་ལས། རྡུལ་གཅིག་སྟེང་ན་རྡུལ་སྙེད་སངས་རྒྱས་
རྣམས། །སངས་རྒྱས་སྲས་ཀྱི་དབུས་ན་བཞུགས་པ་དག །དེ་ལྟར་ཆོས་ཀྱི་དབྱིངས་རྣམས་
མ་ལུས་པ། །ཐམས་ཅད་རྒྱལ་བ་དག་གིས་གང་བར་མོས། །ཞེས་ཚིགས་བཅད་གཅིག་
~328~

འཕགས་པ་བཟང་པོ་སྤྱོད་པའི་སྨོན་ལམ་གྱི་གཞུང་དོན་བཤད་པ་རྒྱལ་སྲས་སྤྱོད་པའི་འཇུག་ངོགས།
གིས་སྟོན་ཏེ་རྡུལ་ཕྲ་རབ་རེ་རེའི་སྟེང་ནའང་རྡུལ་ཐམས་ཅད་ཀྱི་གྲངས་དང་མཉམ་པའི་
སངས་རྒྱས་རྣམས་རང་རང་གི་སྲས་བྱང་ཆུབ་སེམས་དཔའི་འཁོར་གྱིས་བསྐོར་བའི་དབུས་
ན་བཞུགས་པ་དང་དེ་ལྟ་བུའི་ཚུལ་གྱིས་ཆོས་ཀྱི་དབྱིངས་དེ་ཁོ་ན་ཉིད་དང་མཉམ་པར་
བཞུགས་པའི་རྒྱལ་བའི་ཐུགས་གཉིས་སུ་མེད་པའི་ཡེ་ཤེས་ཀྱི་རོལ་པས་ནམ་མཁའ་གར་
ཁྱབ་ཏུ་ཁྱབ་པས་ན། དེ་ལྟ་བུའི་སྐུ་དང་ཞིང་གི་བཀོད་པས་ཀྱང་ཆོས་ཀྱི་དབྱིངས་ཀྱི་ཁམས་
ཐམས་ཅད་གང་བ་ལ་མོས་པ་སྟེ་བསམ་གྱི་མི་ཁྱབ་པའི་ཡོན་ཏན་ལ་དད་པར་བྱེད་པའོ།
།
།
བཞི་པ་ངག་གི་ཕྱག་ནི་རྩ་བ་ལས། དེ་དག་བསྔགས་པ་མི་བཟད་རྒྱ་མཚོ་རྣམས།
དབྱངས་ཀྱི་ཡན་ལག་རྒྱ་མཚོའི་སྒྲ་ཀུན་གྱིས། །རྒྱལ་བ་ཀུན་གྱི་ཡོན་ཏན་རབ་བརྗོད་ཅིང༌།
བདེ་བར་གཤེགས་པ་ཐམས་ཅད་བདག་གིས་བསྟོད། །ཅེས་ཚིགས་བཅད་གཅིག་གིས་
སྟོན་ཏེ། ཡུལ་དེ་དག་གི་ཡོན་ཏན་གྱི་བསྔགས་པ་ཟད་མི་ཤེས་པ་རྒྱ་མཚོ་ལྟ་བུ་རྣམས་
དབྱངས་ཀྱི་ཡན་ལག་སྟེ་རྒྱུ་ལྕེ་རྐན་ལ་སོགས་པ་མང་པོར་སྤྲུལ་ནས་སྒྲ་དབྱངས་སྙན་པས་
རྒྱལ་བ་སྲས་དང་བཅས་པ། དེ་དག་ཀུན་གྱི་ཡོན་ཏན་མཐའ་ཡས་པ་རྣམས་རབ་ཏུ་བརྗོད་
ཅིང་བདེ་བར་གཤེགས་པ་ཐམས་ཅད་བདག་གིས་བསྟོད་པར་བྱེད་པའོ། །
གཉིས་པ་མཆོད་པ་ལ་གཉིས་ལས། དང་པོ་བླ་ན་ཡོད་པའི་མཆོད་པ་ནི། རྩ་བ་ལས།
མེ་ཏོག་དམ་པ་ཕྲེང་བ་དམ་པ་དང༌། །སིལ་སྙན་རྣམས་དང་བྱུག་པ་གདུགས་མཆོག་དང་། །
མར་མེ་མཆོག་དང་བདུག་སྤོས་དམ་པ་ཡིས། །རྒྱལ་བ་དེ་དག་ལ་ནི་མཆོད་པར་བགྱི། །ན་
བཟའ་དམ་པ་རྣམས་དང་དྲི་མཆོག་དང༌། །ཕྱེ་མའི་ཕུར་མ་རི་རབ་མཉམ་པ་དང་། །བཀོད་
པ་ཁྱ་པར་འཕགས་པའི་མཆོག་ཀུན་གྱིས། ། རྒྱལ་བ་དེ་དག་ལ་ནི་མཆོད་པར་བགྱི། །ཞེས་
ཚིགས་བཅད་གཉིས་ཀྱིས་སྟོན་ཏེ། མེ་ཏོག་དང་། ཕྲེང་བ་དང་། སིལ་སྙན་དང་། བྱུག་པ་
དང་། གདུགས་དང་། མར་མེ་དང་། བདུག་སྤོས་དང། ན་བཟའ་དང་། དྲི་རྣམས་ནི་གོ་
།
~329~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བར་སླ་ལ། དེ་དག་རེ་རེ་བཞིན་དམ་པ་དང་མཆོག་ཅེས་སྨོས་པ་ནི། མེ་ཏོག་ལྟ་བུ་རེ་རེ་ལ་
ལྷ་དང་མིའི་ཡུལ་ན་ཡོད་པའི་ཁ་དོག་དང་། དབྱིབས་དང་། དྲི་དང་། རྒྱན་ཕུན་སུམ་ཚོགས་
པ་མཐའ་ཡས་ཤིང་རྣམ་པ་སྣ་ཚོགས་པ་བསམ་གྱིས་མི་ཁྱབ་པ་འབུལ་བ་བསྟན་པ། ཕྱེ་མ་
ཕུར་མ་ནི། སྤོས་ཞིམ་པོའི་ཕྱེ་མ་གཏོར་ཞིང་བདུག་ཏུ་རུང་བ་ཐུམ་པོ་སོགས་སུ་བྱས་པའམ་
དཀྱིལ་འཁོར་བྲིས་པའི་ཚོན་ཕྱེ་སྤེལ་བའི་རིམ་པ་རྒྱ་དང་རྔམས་རི་རབ་དང་མཉམ་པ་ཡིན་
ལ། བཀོད་པ་ཁྱད་པར་དུ་འཕགས་པ་ནི། མེ་ཏོག་ལྟ་བུ་རེ་རེ་ལ་ཡང་བཀོད་པ་སྣ་ཚོགས་
པ་སྟེ་མེ་ཏོག་གི་རང་བཞིན་འབའ་ཞིག་ལས་གྲུབ་པའི་གདུགས་དང་། རྒྱལ་མཚན་དང་།
བླ་བྲེ་དང་། གཞལ་མེད་ཁང་དང་། ཁྲི་སྟན་དང་། ལྡ་ལྡི་ལ་སོགས་པ་སྣ་ཚོགས་པའི་
དབྱིབས་དང་འོད་ཟེར་འཕྲོ་བ་ལ་སོགས་པའི་རྣམ་པ་དུ་མར་སྤྲུལ་ནས་མཆོད་པ་སྟེ་ཕྲེང་བ་
ལ་སོགས་པ་གཞན་ལའང་ཅི་རིགས་པར་སྦྱར་རོ། །
གཉིས་པ་བླ་ན་མེད་པའི་མཆོད་པ་ནི། རྩ་བ་ལས། མཆོད་པ་གང་རྣམས་བླ་མེད་རྒྱ་
ཆེ་བ། །དེ་དག་རྒྱལ་བ་ཐམས་ཅད་ལ་ཡང་མོས། །བཟང་པོ་སྤྱོད་ལ་དད་པའི་སྟོབས་དག་
གིས། །རྒྱལ་བ་ཀུན་ལ་ཕྱག་འཚལ་མཆོད་པར་བགྱི། །ཞེས་ཚིགས་བཅད་གཅིག་གིས་
སྟོན་ཏེ། རྫུ་འཕྲུལ་དང་ཏིང་ངེ་འཛིན་གྱི་མཐུ་ཤིན་ཏུ་ཆེ་བའི་བྱང་ཆུབ་སེམས་དཔའ་རྣམས་
ཀྱི་མཆོད་པ་གང་དག་བླ་ན་མེད་པ་སྟེ། འཇིག་རྟེན་ན་མེད་པའི་ཡོ་བྱད་ཀྱི་ཁྱད་པར་བཟང་
དགུ་དུ་མ་སྤྲུལ་པ་སྟེ། བུམ་པ་བཟང་པོ་དང་། དཔག་བསམ་གྱི་ཤིང་དང་། ཡིད་བཞིན་གྱི་
ནོར་བུ་ལ་སོགས་པ་ལས་བསམ་པ་ཙམ་གྱིས་གང་ཉེ་བར་མཁོ་བའི་ཡོ་བྱད་མཐའ་ཡས་པ་
དང་། དམ་པའི་ཆོས་ཀྱི་སྒྲ་དང་བསྔགས་པའི་དབྱངས་མཐའ་ཡས་པ་འབྱུང་བས་སངས་
རྒྱས་ཀྱི་ཞིང་ཐམས་ཅད་རྒྱས་པར་འགེངས་པས་ན་རྒྱ་ཆེ་བ་སྟེ། རང་གི་ལུས་ཀྱང་དེ་སྙེད་དུ་
སྤྲུལ་ནས་འབུལ་བའོ། །བཟང་པོ་སྤྱོད་ལ་དད་པའི་སྟོབས་དག་གིས། །ཞེས་པ་ནི། ཀུན་སློང་
~330~

འཕགས་པ་བཟང་པོ་སྤྱོད་པའི་སྨོན་ལམ་གྱི་གཞུང་དོན་བཤད་པ་རྒྱལ་སྲས་སྤྱོད་པའི་འཇུག་ངོགས།
གི་ཁྱད་པར་ཏེ་མཆོད་ཡུལ་རྣམས་ཀྱི་ཡོན་ཏན་ལ་ཡིད་གུས་པས་དད་པ་དང་། དེ་དག་གི་
གོ་འཕང་མངོན་དུ་བྱེད་འདོད་ཀྱི་མངོན་པར་འདོད་པའི་དད་པ་ཤུགས་དྲག་པོས་ཀུན་ནས་
བསླངས་ཏེ་ཕྱག་འཚལ་བ་དང་མཆོད་པ་བྱེད་པའོ། །
གསུམ་པ་སྡིག་པ་བཤགས་པའི་ཡན་ལག་ནི། རྩ་བ་ལས། འདོད་ཆགས་ཞེ་སྡང་
གཏི་མུག་དབང་གིས་ནི། །ལུས་དང་ངག་དང་དེ་བཞིན་ཡིད་ཀྱིས་ཀྱང་། །སྡིག་པ་བདག་གིས་
བགྱིས་པ་ཅི་མཆིས་པ། །དེ་དག་ཐམས་ཅད་བདག་གིས་སོར་སོར་བཤགས། །ཞེས་ཚིགས་
བཅད་གཅིག་གིས་སྟོན་ཏེ། རྒྱུ་འདོད་ཆགས་ཞེ་སྡང་གཏི་མུག་གསུམ་གྱི་དབང་གིས། གཞི་
ལུས་ངག་ཡིད་གསུམ་གྱི་སྒོ་ནས་ངོ་བོ་སྡིག་པ་མི་དགེ་བ་བཅས་པ་དང་རང་བཞིན་གྱི་ཁ་ན་
མ་ཐོ་བ་བྱེད་ཚུལ་བདག་གིས་བགྱིས་པ་དང་། བགྱིད་དུ་སྩལ་བ་དང་། གཞན་གྱིས་བགྱིས་
པ་ལ་རྗེས་སུ་ཡི་རང་བ་ཅི་མཆིས་པ་ཐམས་ཅད་བཤགས་ཚུལ་རྣམ་སྨིན་ལ་འཇིགས་པའི་
སྒོ་ནས་འགྱོད་པ་དང༌། ཕྱིན་ཆད་སྡོམ་པའི་སེམས་དང་། སྐྱབས་ཡུལ་རྣམས་ལ་སྡིག་པའི་
འབྲས་བུ་ལས་སྐྱོབ་པའི་ནུས་པ་ཡོད་པར་ཡིད་ཆེས་པ་དང་། སྡིག་པའི་འཁོར་གསུམ་རང་
བཞིན་མེད་པར་རྟོགས་པ་སོགས་སྟོབས་བཞི་ཚང་བའི་སྒོ་ནས་སོ་སོར་བཤགས་པའོ། །
བཞི་པ་རྗེས་སུ་ཡི་རང་བའི་ཡན་ལག་ནི། རྩ་བ་ལས། ཕྱོགས་བཅུའི་རྒྱལ་བ་ཀུན་
དང་སངས་རྒྱས་སྲས། །རང་རྒྱལ་རྣམས་དང་སློབ་དང་མི་སློབ་དང༌། །འགྲོ་བ་ཀུན་གྱི་
བསོད་ནམས་གང་ལ་ཡང་། །དེ་དག་ཀུན་གྱི་རྗེས་སུ་བདག་ཡི་རང༌། །ཞེས་ཚིགས་བཅད་
གཅིག་གིས་སྟོན་ཏེ། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་
དང་རང་སངས་རྒྱས་དང་སློབ་པ་དང་མི་སློབ་པའི་ཉན་ཐོས་ཀྱི་དགེ་འདུན་དང་། སོ་སོ་སྐྱེ་
བོའི་འགྲོ་བ་སྟེ་གང་ཟག་ལྔ་པོ་དེ་དག་གི་བསོད་ནམས་ཀྱི་ཕུང་པོ་ཅི་མཆིས་པ་ཐམས་ཅད་
ལ་དབུལ་པོས་གཏེར་རྙེད་པ་ལྟ་བུའི་སྙིང་ཐག་པ་ནས་རྗེས་སུ་ཡི་རང་བའི་དགའ་བ་བསྒོམ་
~331~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
མོ། །
ལྔ་པ་ཆོས་འཁོར་བསྐོར་བར་བསྐུལ་བ་ནི། རྩ་བ་ལས། གང་རྣམས་ཕྱོགས་བཅུའི་
འཇིག་རྟེན་སྒྲོན་མེ་དག །བྱང་ཆུབ་རིམ་པར་སངས་རྒྱས་མ་ཆགས་བརྙེས། །མགོན་པོ་དེ་
དག་བདག་གིས་ཐམས་ཅད་ལ། འཁོར་ལོ་བླ་ན་མེད་པ་བསྐོར་བར་བསྐུལ། །ཞེས་ཚིགས་
བཅད་གཅིག་གིས་སྟོན་ཏེ། ཕྱོགས་བཅུའི་ཞིང་དང་འཇིག་རྟེན་གྱི་རྒུད་པ་སེལ་བའི་སྒྲོན་མེ་
སངས་རྒྱས་བཅོམ་ལྡན་འདས་གང་དག་བྱང་ཆུབ་ཏུ་རྣམ་པར་སངས་རྒྱས་ཏེ་མ་ཆགས་ཤིང་
ཐོགས་པ་མེད་པའི་མཁྱེན་པ་བརྙེས་ནས་རིང་དུས་མ་ལོན་པ་རྣམས་ལ་ལུས་ཀྱང་དེ་སྙེད་དུ་
སྤྲུལ་ནས་ཟབ་པ་དང་རྒྱ་ཆེ་བའི་ཆོས་ཀྱི་འཁོར་ལོ་བླ་ན་མེད་པ་བསྐོར་བར་བསྐུལ་བའོ། །
དྲུག་པ་མྱ་ངན་ལས་མི་འདའ་བར་གསོལ་བ་འདེབས་པ་ནི། རྩ་བ་ལས། མྱ་ངན་
འདའ་སྟོན་གང་བཞེད་དེ་དག་ལ། །འགྲོ་བ་ཀུན་ལ་ཕན་ཞིང་བདེ་བའི་ཕྱིར། །བསྐལ་པ་
ཞིང་གི་རྡུལ་སྙེད་བཞུགས་པར་ཡང༌། །བདག་གིས་ཐལ་མོ་རབ་སྦྱར་གསོལ་བར་བགྱི། །
ཞེས་ཚིགས་བཅད་གཅིག་གིས་སྟོན་ཏེ། ཕྱོགས་བཅུའི་ཞིང་དུ་མྱ་ངན་ལས་འདའ་བའི་ཚུལ་
སྟོན་པར་བཞེད་པ་རྣམས་ལ་འགྲོ་བ་རྣམས་ལ་ཕུགས་སུ་ཕན་པ་དང་གནས་སྐབས་སུ་བདེ་
བ་བསྐྱེད་པའི་ཕྱིར་དུ་ཞིང་ཁམས་ཀྱི་རྡུལ་ཕྲ་རབ་ཀྱི་གྲངས་དང་མཉམ་པའི་བསྐལ་བར་མྱ་
ངན་ལས་མི་འདའ་བ་བཞུགས་པར་ལུས་དཔག་ཏུ་མེད་པར་བྱས་ནས་ཐལ་མོ་རབ་ཏུ་སྤྱར་
ཏེ་གསོལ་བ་འདེབས་པའོ། །
བདུན་པ་བསྔོ་བའི་ཡན་ལག་ནི། རྩ་བ་ལས། ཕྱག་འཚལ་བ་དང་མཆོད་ཅིང་
བཤགས་པ་དང་། །རྗེས་སུ་ཡི་རང་བསྐུལ་ཞིང་གསོལ་བ་ཡི། །དགེ་བ་ཅུང་ཟད་བདག་
གིས་ཅི་བསགས་པ། །ཐམས་ཅད་བདག་གིས་བྱང་ཆུབ་ཕྱིར་བསྔོའོ། །ཞེས་ཚིགས་བཅད་
གཅིག་གིས་སྟོན་ཏེ། དེ་ལྟར་ཕྱག་འཚལ་བ་ལ་སོགས་པ་གོང་གི་ཡན་ལག་དྲུག་གི་དགེ་
~332~

འཕགས་པ་བཟང་པོ་སྤྱོད་པའི་སྨོན་ལམ་གྱི་གཞུང་དོན་བཤད་པ་རྒྱལ་སྲས་སྤྱོད་པའི་འཇུག་ངོགས།
བས་མཚོན་ནས་དགེ་རྩ་ཐམས་ཅད་སེམས་ཅན་ཐམས་ཅད་དང་ཐུན་མོང་དུ་བྱས་ཏེ་
རྫོགས་པའི་བྱང་ཆུབ་ཀྱི་རྒྱུར་འདུན་པ་དྲག་པོས་བསྔོ་བའོ། །དེ་ཡང་འོག་ནས་འབྱུང་བའི་
སྨོན་ལམ་རྣམས་ཇི་ལྟ་བ་བཞིན་འགྲུབ་པ་ལ་གེགས་བྱེད་པ་ནི། སྡིག་སྒྲིབ་ཡིན་པས་དེ་
སྦྱང་བ་དང་འགྲུབ་པའི་མཐུན་རྐྱེན་ནི་བསོད་ནམས་ཡིན་པས་དེ་རྒྱ་ཆེར་འཕེལ་ཞིང་ནམ་
ཡང་མི་ཟད་པ་ཞིག་སྨོན་ལམ་འགྲུབ་པའི་རྒྱུར་ཅིས་ཀྱང་དགོས་ལ། ཡན་ལག་བདུན་པ་ནི།
སྡིག་སྒྲིབ་སྦྱོང་བ་དང་། བསོད་ནམས་ཀྱི་ཚོགས་བསོག་པ་དང་། དགེ་བའི་རྩ་བ་ལ་འཕེལ་
ཞིང་མི་ཟད་པར་བྱེད་པ་གསུམ་ཀ་འགྲུབ་པས། དེ་སྔོན་དུ་བཏང་ན་འོག་ནས་འབྱུང་བའི་
སྨོན་ལམ་རྣམས་འགྲུབ་པ་ལ་ནུས་པ་ཤིན་ཏུ་ཆེའོ། །
གཉིས་པ་ལ་གསུམ། མོས་པས་སྤྱོད་པའི་སའི་སྨོན་ལམ་གྱི་རིམ་པ་ཉམས་སུ་ལེན་
པ་དང་། བྱང་སེམས་འཕགས་པའི་སའི་སྨོན་ལམ་གྱི་རིམ་པ་ཉམས་སུ་ལེན་པ་དང་། སྨོན་
ལམ་གྱི་འབྲས་བུ་འགྲུབ་པའི་ཚད་དོ། །དང་པོ་ལ་བཅུ་ལས། དང་པོ་བསམ་པ་རྣམ་པར་
དག་པ་སྦྱོང་བ་ལ་ཡང་གསུམ་ལས། དང་པོ་སངས་རྒྱས་ལ་མཆོད་ཅིང་དགོངས་པ་ཡོངས་
སུ་རྫོགས་པར་སྨོན་པ་ནི། རྩ་བ་ལས། འདས་པའི་སངས་རྒྱས་རྣམས་དང་ཕྱོགས་བཅུ་ཡི། །
འཇིག་རྟེན་དག་ན་གང་བཞུགས་མཆོད་གྱུར་ཅིག །གང་ཡང་མ་བྱོན་དེ་དག་རབ་མྱུར་བར། །
བསམ་རྫོགས་བྱང་ཆུབ་རིམ་པར་སངས་རྒྱས་སྤྱོད། །ཅེས་ཚིགས་བཅད་གཅིག་གིས་སྟོན་
ཏེ། དེ་ཡང་འདི་མན་ཆད་ཀྱི་སྨོན་ལམ་གྱི་དོན་རྣམས་ཀྱང་ལས་དང་པོ་པ་ལ་ཕན་པའི་ཕྱིར་
ཉམས་ལེན་གྱི་རིམ་པ་དང་སྦྱར་ནས་བཤད་པར་བྱ་སྟེ།ཕྱག་འཚལ་བ་ལ་སོགས་པའི་དགེ་
བའི་རྩ་བ་རྣམས་ཀྱིས་མཚོན་ནས་རང་གི་ལུས་ལོངས་སྤྱོད་དུས་གསུམ་གྱི་དགེ་རྩ་རྣམས་
འདས་པ་སྟེ་སྔར་བྱོན་ཟིན་པའི་སངས་རྒྱས་རྣམས་དང་། ད་ལྟར་ཕྱོགས་བཅུའི་འཇིག་རྟེན་
གྱི་ཁམས་དག་ན་བཞུགས་པའི་སངས་རྒྱས་བཅོམ་ལྡན་འདས་རྣམས་ལ་ཕུལ་བས་དེ་དག་
~333~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གི་སྤྱན་སྔར་ཀུན་ཏུ་བཟང་པོའི་མཆོད་པའི་སྤྲིན་ཏུ་གྱུར་ཏེ་མཉེས་པར་བྱས་པར་བསམ་
ཞིང་རྟག་ཏུ་དེ་ལྟར་མཆོད་པར་གྱུར་ཅིག་ཅེས་སྨོན་ལམ་གདབ་པ་དང་། གང་ཡང་མ་བྱོན་
པ་སྟེ་མ་འོངས་པ་ན་འཚང་རྒྱ་བར་འགྱུར་བ་ཐེག་པ་གསུམ་གྱི་ལམ་དུ་ཞུགས་པ་རྣམས་ལ་
ཕུལ་བས། དེ་དག་འཚང་རྒྱ་བའི་མཐུན་པའི་རྐྱེན་མ་ཚང་བ་མེད་པར་གྱུར་ཏེ། དེ་དག་གི་
བསམ་པ་སྟེ་ཐུགས་ཀྱི་དགོངས་པ་རྫོགས་ནས་སངས་རྒྱས་ཀྱི་སར་རིམ་པ་ཇི་ལྟ་བ་བཞིན་
དུ་བྱོན་པ་སྟེ་ཕྱིན་པར་གྱུར་ཅིག་ཅེས་སྨོན་པ་ཡིན་ལ། འདི་ནི་དགེ་རྩ་སོགས་ལམ་ཞུགས་
ཀྱི་སློབ་པ་དང་མི་སློབ་པ་ལ་གཏོང་བའི་ཚུལ་ཡིན་ལ། སྐྱེ་བ་གཞན་དུའང་དེ་ལྟར་བྱེད་པར་
གྱུར་ཅིག་ཅེས་སྨོན་པ་ནི་འོག་མ་རྣམས་ལའང་ཤེས་པར་བྱའོ། །
གཉིས་པ་སངས་རྒྱས་ཞིང་ཡོངས་སུ་སྦྱོང་བའི་བསམ་པ་ནི། རྩ་བ་ལས། ཕྱོགས་
བཅུ་ག་ལེའི་ཞིང་རྣམས་ཇི་སྙེད་པ། །དེ་དག་རྒྱ་ཆེར་ཡོངས་སུ་དག་གྱུར་ཅིག །བྱང་ཆུབ་
ཤིང་དབང་དྲུང་གཤེགས་རྒྱལ་བ་དང་། སངས་རྒྱས་སྲས་ཀྱིས་རབ་ཏུ་གང་བར་ཤོག །ཅེས་
ཚིགས་བཅད་གཅིག་གིས་སྟོན་ཏེ། སྔར་ལྟར་རང་གི་ལུས་ལོངས་སྤྱོད་དགེ་རྩ་རྣམས་
ཕྱོགས་བཅུ་ག་ལེ་བའི་སྣོད་ཀྱི་འཇིག་རྟེན་གྱི་ཁམས་རྣམས་ལ་བཏང་བས་ཞིང་ཁམས་དེ་
དག་གི་རྡོ་བ་དང་། གསེག་མ་དང་། ཚེར་མ་དང་། གྱོ་མོ་དང་། སྡོང་དུམ་དང༌། ངམ་གྲོག་
དང་། གཡང་ས་ལ་སོགས་པའི་སྐྱོན་ཐམས་ཅད་དག་པར་གྱུར་ཏེ་རིན་པོ་ཆེའི་རང་བཞིན་
གྱི་ས་གཞི་དང་། དཔག་བསམ་གྱི་ཤིང་གི་ཚལ་དང་། ཡན་ལག་བརྒྱད་ལྡན་གྱི་མཚོ་དང་།
རིན་པོ་ཆེ་སྣ་བདུན་གྱི་རི་བོ་དང་། གཞལ་མེད་ཁང་དང་རིན་པོ་ཆེའི་ཁྲི་སྟན་ལ་སོགས་པ་
རྒྱ་ཆེ་བའི་འབྱོར་པ་དང་ལྡན